Ali Hamsa

Tan Sri Dato' Sri Dr. Ali bin Hamsa (29 Ogos 1955 – 21 April 2022) merupakan mantan Ketua Setiausaha Negara ke-13 berkuat kuasa mulai 24 Jun 2012 sehingga 28 Ogos 2018. Pada 21 September 2014, beliau dipilih sebagai Ikon Membaca Kebangsaan.

Pendidikan 
Beliau merupakan anak jati Johor yang diberi tugas penting di peringkat kerajaan pusat. Beliau dilahirkan di Kluang, Johor pada 29 Ogos 1955.

Beliau berkelulusan Ijazah Sarjana Muda Ekonomi (Kepujian) dari Universiti Malaya dan Ijazah Sarjana Ekonomi serta Ijazah Doktor Falsafah dalam bidang Environmental Science & Economics dari Oklahoma State University, Amerika Syarikat - dalam bidang Ekonomi Persekitaran .

Kerjaya
Awalnya beliau berkhidmat sebagai Pegawai Tadbir dan Diplomatik (PTD) pada 5 Januari 1981 sebagai Penolong Setiausaha di Kementerian Perdagangan dan Perindustrian;  Ketua Penolong Pengarah/ Ketua Unit Perkapalan, Kementerian Pengangkutan.

Beliau juga pernah berada dalam Unit Perancang Ekonomi, JPM dari 1997 hingga 2009 dan pernah menjawat jawatan Ketua Penolong Pengarah Ekonomi Wilayah sejak 2003.

Tan Sri Ali pernah menjadi Ahli Lembaga Pengarah Johor Corporation dan Pengarah Bukan Eksekutif Bintulu Port Holdings Bhd. dan mempunyai rekod cemerlang dalam perkhidmatan awam.

Kemudian bertukar ke Unit Perancang Ekonomi, Jabatan Perdana Menteri dari 16 Disember 1997 hingga 21 April 2009. Beliau menyandang tugas sebagai Pengarah Seksyen Pembahagian ; Timbalan Ketua Pengarah, Program National Transformation & Advancement ; Ketua Pengarah, Unit Kerjasama Awam Swasta UKAS, JPM pada 22 April 2009 - 2012.

Ketua Setiausaha Negara

Pada 19 Jun 2012, Pejabat Perdana Menteri memaklumkan bahawa beliau menggantikan Tan Sri Mohd Sidek Hassan yang tamat kontrak perkhidmatannya pada 23 Jun 2012. Yang di-Pertuan Agong telah memperkenankan pelantikan itu.

Anugerah dan pencapaian

Ikon Membaca Kebangsaan
Pada 21 September 2014, Ali Hamsa dipilih sebagai Ikon Membaca Kebangsaan, sekali gus menjadi   penjawat awam pertama yang menerima anugerah itu. Timbalan Ketua Setiausaha Kanan Jabatan Perdana Menteri Datuk Othman Mahmood mengumumkan perkara itu pada majlis pelancaran program Merakyatkan Budaya Ilmu Peringkat Putrajaya:'Take A Break...Read@Putrajaya' di Putrajaya. Anugerah ini hasil inisiatif Perpustakaan Negara Malaysia sejak 2009 bagi menggalakkan dan membudayakan amalan membaca terutama dalam kalangan generasi muda. Beliau suka membaca hal ehwal ekonomi dan kepimpinan ,kartun dan fiksyen

Anugerah itu pernah diterima oleh Perdana Menteri Malaysia Mahathir bin Mohamad, pelakon antarabangsa Michelle Yeoh dan angkasawan negara Datuk Dr Sheikh Muszaphar Shukor. 'Library on wheels' turut dilancarkan iaitu perpustakaan mini yang disediakan dalam bas-bas awam di Putrajaya.

Anugerah di Malaysia
  :
  Ahli Mangku Negara (2002)
  Kesatria Mangku Negara (2005)
  Panglima Mangku Negara – Tan Sri (2013)
  :
  Seri Utama Mahkota Wilayah – Datuk Seri Utama (2014)
  :
  Dato’ Sri Paduka Mahkota Johor  – Dato' (2013)
  :
  Darjah Yang Mulia Sri Setia Sultan 'Abdu'l Halim Mu'azzam Shah – Dato' Paduka (2015)
  :
  Darjah Seri Paduka Jiwa Mahkota Kelantan Yang Amat Mulia (Al-Ismaili I) – Dato' (2012)
  :
  Darjah Cemerlang Seri Melaka – Datuk Wira (2011)
  Darjah Gemilang Seri Melaka – Datuk Seri (2016)
  :
  Darjah Dato’ Paduka Negeri Sembilan – Dato' (2011)
  Darjah Seri Setia Tuanku Muhriz Yang Amat Terbilang – Dato' Seri (2013)
  :
  Darjah Indera Mahkota Pahang – Dato' (2006)
  Sri Sultan Ahmad Shah Pahang – Dato' Sri (2009)
  :
  Darjah Seri Paduka Mahkota Perlis – Dato' Seri (2017)
  :
  Darjah Utama Pangkuan Negeri – Dato' Seri Utama (2014)
  :
  Darjah Seri Paduka Cura Si Manja Kini – Dato' Seri (2014)
  :
  Seri Panglima Darjah Kinabalu – Datuk Seri Panglima (2012)
  :
  Panglima Negara Bintang Sarawak – Dato Sri (2013)
  :
  Darjah Kebesaran Seri Paduka Mahkota Selangor – Dato' Seri (2013)
  :
  Darjah Seri Setia Sultan Mizan Zainal Abidin Terengganu (SSMZ) – Dato' Seri (2012)

Meninggal dunia
Beliau meninggal dunia ketika menerima rawatan di sebuah hospital di Dublin, Ireland pada usia 66 tahun. Jenazahnya telah selamat dikebumikan di Tanah Perkuburan Islam Presint 20, Putrajaya.

Rujukan

Kelahiran 1958
Kematian 2022
Orang Malaysia berketurunan India
Muslim Malaysia
Orang dari Johor
Ketua Setiausaha Negara Malaysia
Penerima Panglima Mangku Negara
Penerima Darjah Seri Setia Tuanku Muhriz
Penerima Darjah Dato’ Sri Paduka Mahkota Johor
Penerima Darjah Seri Utama Mahkota Wilayah
Penerima Darjah Seri Panglima Darjah Kinabalu
Penerima Darjah Seri Paduka Jiwa Mahkota Kelantan
Penerima Darjah Kebesaran Seri Paduka Mahkota Selangor
Penerima Darjah Seri Paduka Cura Si Manja Kini
Alumni Universiti Malaya